ALEA Arabako euskaldunen aldizkaria - Sustraiei Eutsiz Zerua Ikutuz
ALEA Arabako euskaldunen aldizkaria
Posted by on 2014-11-28 in Sailkatu gabea | ∞
Alea urte amaieran kaleratuko den euskara hutsezko Araba mailako astekari berria da. Arabako euskaldunen bilgune izateko asmoarekin sortua izan da eta egitasmoa Berria, Goiena, Geu Gasteiz eta Airaladea.com jarri dute abian.
Astekariak hiru eduki nagusi izango ditu, alde batetik, herrialdeko informazio orokorreko gai edo elkarrizketa nagusiak. Bigarrenik arabako kuadrillen inguruko tokiko informazioa eta amaitzeko kultura, aisialdia, haurrak, gazteak, agenda eta bestelakoak.
Bestalde, Alea “euskara 365” kanpanarekin ere bat egingo du, hots, euskara egunerokoa izan behar duela aldarrikatzen duen kanpainarekin. Izan ere, erakundeek kontziente izan behar dute euskararen normalkuntza helburua bada, hedabideek horretan zeresan handia dutela eta horiek bultzatu behar direla.
Amaitzeko, azaroaren 29an aurkezpen jaia antolatu dute Oihaneder Euskararen Etxean. Gainera, abenduaren 3an, Euskararen Egunean, Gasteizko hamaika gunetan eskutik eskura banatuko dute 0 zenbakia eta urtarrilean 1. go zenbakia argitaratua izango da.